**Broj: 02-385/1**

**Budva, 12.05.2022.godine**

# Na osnovu člana 134 stav 2, 135 i 136 Zakona o privrednim društvima (,,Službeni list Crne Gore", broj 065/20 od 03.07.2020), člana 34 stav 2 i člana 38 stav 1 tačka 10 Statuta ,,Sveti Stefan hoteli” a.d. Budva i Odluke Odbora direktora broj: 02-379/1 od 12.05.2022.godine, saziva se III (treća) redovna elektronska

**SKUPŠTINA AKCIONARA  
 ,,SVETI STEFAN HOTELI“ A.D. BUDVA**

Za dan 30.06.2022.godine (četvrtak), koja će se održati **elektronskim putem,**  sa početkom u 11.00 časova, sa sledećim

DNEVNIM REDOM

1. Prijedlog Odluke o usvajanju Godišnjih finansijskih iskaza i Izvještaja menadžmenta za 2021.godinu;
2. Upoznavanje sa Izvještajem revizora Društva za 2021. godinu;
3. Prijedlog Odluke o raspodjeli dobiti Društva za 2021.godinu;
4. Prijedlog Odluke o prestanku mandata članova Odbora direktora;
5. Prijedlog Odluke o izboru članova Odbora direktora;
6. Predlog Odluke o utvrđivanju visine naknade članovima i predsjedniku Odbora direktora;
7. Prijedlog Odluke o imenovanju revizora Društva za 2022.godinu;

Odluke po svim tačkama dnevnog reda donose se većinom glasova vlasnika akcija koji su prisutni ili zastupani putem punomoćnika, ili prijavljeni elektronskim putem, osim tačke 5. koja se  donosi  kumulativnim glasanjem, pod uslovom da Skupštini prisustvuju akcionari koji posjeduju najmanje polovinu od ukupnog broja akcija.

Skupština može odlučivati ako joj prisustvuju ili su zastupljeni putem punomoćnika, ili prijavljeni elektronskim putem, akcionari koji posjeduju više od jedne polovine ukupnog broja akcija sa pravom glasa. Samo oni akcionari koji su na spisku akcionara iz CKDD na dan pribavljanja spiska akcionara (najranije dva dana prije održavanja Skupštine) mogu učestvovati na Skupštini i ostvariti prava akcionara.

Skupština akcionara će se održati elektronskim putem.

Akcionari Društva, da bi učestvovali u radu III (treće) redovne sjednice Skupštine akcionara, dužni su dostaviti skeniranu ličnu kartu i skenirano punomoćje ovjereno u skladu sa Zakonom, na mejl adresu svetistefanhoteli.sasas@gmail.com.

Punomoćje iz prethodnog stava može se dostaviti elektronskim putem i mora biti potpisano elektronskim potpisom, u skladu sa zakonom kojim se uređuje elektronski potpis.

Dostavljanje navedenih dokumenata smatra se i prijavom za učešće na elektronskoj Skupštini akcionara.

Akcionari i punomoćnici akcionara se obavezuju da naknadno dostave original punomoćja i fotokopiju lične karte putem pošte, osim akcionara koji su dostavili punomoćje sa elektronskim potpisom u skladu sa Zakonom.

Potrebnu dokumentaciju elektronskim putem, akcionar ili punomoćnik akcionara, dužan je dostaviti najkasnije 3 dana (27.06.2022.godine) prije održavanja elektronske sjednice, radi evidentiranja akcionara koji će prisustvovati sjednici. Akcionari ili punomoćnici akcionara su dužni dostaviti mejl adresu i broj mobilnog telefona radi dobijanja povratnih infomacija.

Prisutni akcionari, za svrhu održavanja Skupštine akcionara elektronskim putem, smatraće se samo akcionari koji su dostavili tražena dokumenta iz ovog Obavještenja.

Akcionar, odnosno akcionari, koji zajedno imaju najmanje 5% osnovnog kapitala i koji imaju pravo predlaganja kandidata za članove Odbora direktora, odnosno njihovi punomoćnici, dužni su da dostave predloge i biografije kandidata za članove Odbora direktora najkasnije do srijede 29.06.2022.godine.

Pravo na postavljanje pitanja Odboru direktora, a koja se odnose na tačke dnevnog reda zakazane Skupštine akcionara, ima akcionar ili punomoćnik akcionara putem mejla: svetistefanhoteli.sasas@gmail.com najkasnije 5 dana (25.06.2022.godine) prije održavanja elektronske sjednice.

Odgovori na postavljena pitanjaakcionara ili punomoćnika akcionara, od strane Odbora direktora, će biti dostavljeni elektronskim putem najkasnije 3 dana ( 27.06.2022.godine ) prije održavanja elektronske sjednice, na mejl adresu koju je akcionar ili punomoćnik akcionara dostavio.

Glasanje elektronskim putemakcionara ili punomoćnika akcionara može se obaviti na dan održavanja elektronske sjednice Skupštine akcionara, u terminu od 11:00 do 13:00 časova na mejl: svetistefanhoteli.sasas@gmail.com, pojedinačno za svaku predloženu Odluku. Glasanje se vrši na glasačkim listićima koji će se nakon prijave dostaviti akcionaru na mejl adresu koju je akcionar prethodno dostavio. Glasački listići koji pristignu nakon perioda održavanja elektronske sjednice smatraće se nevažećim.

Obavještenje o održavanju III (treće) redovne elektronske sjednice Skupštine akcionara, obrazac punomoćja i glasački listići dostupni su na internet stranici Društva: \_[www.svetistefanhoteliad.me](http://www.svetistefanhoteliad.me) /Skupština akcionara/, dok će material za sjednicu Skupštine akcionara biti dostupan na istoj internet stranici najmanje 20 dana prije održavanja Skupštine akcionara. Sve dodatne informacije u vezi Skupštine akcionara mogu se dobiti na telefon 00382 67 332 511.

Nakon održavanja III (treće) redovne Skupštine akcionara elektronskim putem, obavještenje o broju prisutnih akcionara i usvojenim odlukama biće objavljeno na već navedenoj internet stranici Društva.

Napomena:

Obavještavaju se akcionari da je Odbor direktora na XIV (četrnaestoj) sjednici trećeg saziva održanoj dana 12.05.2022.godine stavio van snage Odluku o sazivanju III (treće) redovne elektronske Skupštine akcionara broj 02-306/1 od 15.04.2022.godine koja je zakazana za 17.05.2022.godine (utorak), Odluku o utvrđivanju predloga Odluka za III (treću) redovne elektronske Skupštine akcionara broj 02-307/1 od 15.04.2022.godine, kao i Obavještenje o sazivanju III (treće) redovne elektronske Skupštine akcionara broj 02-308/1 od 15.04.2022.godine, pa se stopraju sve pravne radnje koje su propisane navedenim odlukama i obavještenjem, i iste ne proizvode pravno dejstvo od dana donošenja.

ODBOR DIREKTORA

Predsjednica Odbora direktora

Dragana Kažanegra Stanišić

........................................................